SL Uradni list Evropske unije L 329/70

IZVEDBENA UREDBA KOMISIJE (EU) 2016/2120

z dne 2. decembra 2016

o spremembi Uredbe (ES) št. 1033/2006 glede določb iz člena 3(1)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,

po posvetovanju z Odborom za enotno nebo,

ob upoštevanju naslednjega:

(1) Člen 2(2)(16) Uredbe Komisije (ES) št. 1033/2006 (2) se nanaša na opredelitve, določene v zvezku 1 Mednarodne organizacije civilnega letalstva (ICAO) Postopki za navigacijske službe zračnega prometa – operacije zrakoplovov (PANS-OPS, dok. 8168), in še posebej na njegovo četrto izdajo iz leta 1993, ki vključuje spremembo št. 13. Od sprejetja Uredbe (ES) št. 1033/2006 je ICAO navedeni dokument spremenila in sprejela njegovo peto izdajo iz leta 2006, vključno s spremembo št. 6.

(2) Priloga k Uredbi (ES) št. 1033/2006 se nanaša na določbe iz Priloge 2 ICAO – Pravila letenja, natančneje na njeno 10. izdajo iz julija 2005, vključno z vsemi spremembami do št. 42. Po sprejetju Izvedbene uredbe Komisije (EU) št. 428/2013 (3) so začela veljati skupna pravila letenja, kakor so bila sprejeta z Izvedbeno uredbo Komisije (EU) št. 923/2012 (4), in bila pred kratkim nadalje posodobljena z Izvedbeno uredbo Komisije (EU) 2016/1185 (5). Navedena skupna pravila letenja se, zlasti v oddelku 4 Priloge k Izvedbeni uredbi (EU) št. 923/2012, nanašajo na določbe v zvezi z načrti leta in zato nadomeščajo prejšnja sklicevanja na Prilogo 2 ICAO.

(3) Priloga k Uredbi (ES) št. 1033/2006 se nanaša na določbe, določene v dokumentu ICAO Postopki za navigacijske službe zračnega pometa – Upravljanje zračnega prometa PANS-ATM, dok. 4444), natančneje na njegovo 15. izdajo iz leta 2007, ki vključuje spremembo 4. Od sprejetja Izvedbene Uredbe (EU) št. 428/2013 je ICAO navedeni dokument spremenila in nedavno vključila spremembo št. 6. Priloga k Uredbi (ES) št. 1033/2006 se nanaša tudi na določbe v dokumentu ICAO Regionalni dodatni postopki (dok. 7030), natančneje na njegovo peto izdajo iz leta 2008, vključno s spremembo št. 7. Od sprejetja Izvedbene uredbe (EU) št. 428/2013 je ICAO navedeni dokument spremenila in nedavno vključila spremembo št. 9.

(4) Sklicevanja v Uredbi (ES) št. 1033/2006 na Prilogo 2 ICAO, dok. 8168, dok. 4444 in dok. 7030 je treba posodobiti, da se državam članicam omogoči izpolnitev mednarodnih pravnih obveznosti in zagotovi skladnost z mednarodnim regulativnim okvirom ICAO.

(5) Uredbo (ES) št. 1033/2006 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Uredba (ES) št. 1033/2006 se spremeni:

1. V členu 2(2) se točka (16) nadomesti z naslednjim: „16. ‚postopki na terminalnem območju‘ so proge standardnih instrumentnih odhodov in standardnih instrumentnih prihodov, kakor so opredeljene v dokumentu ICAO Postopki za navigacijske službe zračnega pometa — operacije zrakoplovov (PANS-OPS, dok. 8168 – zvezek 1 – peta izdaja – 2006, vključno z vsemi spremembami do št. 6).“

2. Priloga se nadomesti z besedilom iz priloge k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. decembra 2016 Za Komisijo Predsednik Jean-Claude JUNCKER

(1) UL L 96, 31.3.2004, str. 26.

(2) Uredba Komisije (ES) št. 1033/2006 z dne 4. julija 2006 o določitvi zahtev glede postopkov za načrte leta v fazi pred letom za enotno evropsko nebo (UL L 186, 7.7.2006, str. 46).

(3) Izvedbena uredba Komisije (EU) št. 428/2013 z dne 8. maja 2013 o spremembi Uredbe (ES) št. 1033/2006 glede določb ICAO iz člena 3(1) in razveljavitvi Uredbe (EU) št. 929/2010 (UL L 127, 9.5.2013, str. 23).

(4) Izvedbena uredba Komisije (EU) št. 923/2012 z dne 26. septembra 2012 o določitvi skupnih pravil letenja in operativnih določb v zvezi z navigacijskimi službami in postopki zračnega prometa ter spremembi Izvedbene uredbe (EU) št. 1035/2011 in uredb (ES) št. 1265/2007, (ES) št. 1794/2006, (ES) št. 730/2006, (ES) št. 1033/2006 in (EU) št. 255/2010 (UL L 281, 13.10.2012, str. 1).

(5) Izvedbena uredba Komisije (EU) 2016/1185 z dne 20. julija 2016 o spremembi Izvedbene uredbe (EU) št. 923/2012 glede posodobitve in dopolnitve skupnih pravil letenja in operativnih določb v zvezi z navigacijskimi službami in postopki zračnega prometa (del C SERA) ter o razveljavitvi Uredbe (ES) št. 730/2006 (UL L 196, 21.7.2016, str. 3).